Marghita
Marghita (ungari keeles Margitta, saksa keeles Margarethen) on linn Rumeenias Bihori maakonnas. Linn asub ajaloolises Krisaania piirkonnas, maakonnakeskusest Oradeast ligikaudu 46 km kirdes. Linna haldusalasse kuulub kaks küla: Cheț (Magyarkéc) ja Ghenetea (Genyéte). Marghitat on esmamainitud 1216. aastal, linnaõigused sai 1967. aastal. 2011. aasta rahvaloenduse andmetel oli Marghita elanikest rumeenlasi 49,39%, ungarlasi 40,25%, mustlasi 5,57% ja teistest rahvustest inimesi 0,57%. Rahvus oli teadmata 4,2%-l elanikest.